# Euroopan unionin C 93A/19.

| | ISSN 1977-1053 |
| --- | --- |
| Euroopan unionin
  virallinen lehti | C 93A |
| | |
| Suomenkielinen laitos | Tiedonantoja ja ilmoituksia | 64. vuosikerta19. maaliskuu 2021 |

ISSN 1977-1053

Euroopan unionin

virallinen lehti

C 93A

Suomenkielinen laitos

Tiedonantoja ja ilmoituksia

64. vuosikerta19. maaliskuu 2021

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan komissio |
| 2021/C 93 A/01 | Kansainvälisten kumppanuuksien pääosasto (INTPA) — Ilmoitus avoinna olevasta johtajan toimesta (palkkaluokka AD 14) (Henkilöstösääntöjen 29 artiklan 2 kohta) COM/2021/10402 | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan komissio

2021/C 93 A/01

Kansainvälisten kumppanuuksien pääosasto (INTPA) — Ilmoitus avoinna olevasta johtajan toimesta (palkkaluokka AD 14) (Henkilöstösääntöjen 29 artiklan 2 kohta) COM/2021/10402

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan komissio

| 19.3.2021 | FI | Euroopan unionin virallinen lehti | CA 93/1 |
| --- | --- | --- | --- |

19.3.2021

FI

Euroopan unionin virallinen lehti

CA 93/1

---

Kansainvälisten kumppanuuksien pääosasto (INTPA)

Ilmoitus avoinna olevasta johtajan toimesta (palkkaluokka AD 14)

(Henkilöstösääntöjen 29 artiklan 2 kohta)

COM/2021/10402

(2021/C 93 A/01)

Keitä olemme

Kansainvälisten kumppanuuksien pääosaston (INTPA) tehtävänä on edistää kestävää kehitystä, köyhyyden poistamista, rauhaa ja ihmisoikeuksien suojelua eurooppalaisia arvoja ja etuja vaalivien ja edistävien kansainvälisten kumppanuuksien avulla.

INTPAlla on johtava rooli kansainvälistä yhteistyötä koskevien EU:n politiikkojen muotoilussa sekä kumppanuuksien luomisessa maiden ja kansainvälisten järjestöjen kanssa kaikkialla maailmassa. INTPA tekee yhteistyötä komission yksiköiden kanssa varmistaakseen, että EU:n eri politiikkojen ulkoinen ulottuvuus vahvistaa EU:n toimintaa maailmassa. INTPA toimii tiiviisti jäsenvaltioiden kanssa vahvaa ”Team Europe” -lähestymistapaa noudattaen tukeakseen EU:n globaalia agendaa. INTPA perustaa toimintansa kansainväliseen oikeuteen ja monenvälisyyteen. Sillä on johtava rooli EU:n pyrkimyksissä panna täytäntöön maailmanlaajuisia sitoumuksia, erityisesti Yhdistyneiden kansakuntien Agenda 2030 -toimintaohjelman kestävän kehityksen tavoitteet sekä Pariisin ilmastosopimus.

INTPA on vastuussa, joko yksin tai yhdessä Euroopan ulkosuhdehallinnon kanssa, monivuotisesta ohjelmasuunnittelusta ja EU:n ulkoisten välineiden täytäntöönpanosta. INTPA toteuttaa politiikkatoimiaan ja ohjelmiaan kumppanimaissa olevien EU:n edustustojen ja kansainvälisten järjestöjen kautta. Tätä tarkoitusta varten se suunnittelee, perustaa ja soveltaa tarvittavia hallinto-, seuranta-, tuki- ja valvontajärjestelmiä, joilla varmistetaan, että toteutetut ohjelmat ovat mahdollisimman sääntöjenmukaisia, laadukkaita, vaikuttavia ja näkyviä.

Lähi-idän, Aasian ja Tyynenmeren alueen linja vastaa kansainvälisten kumppanuuksien toimintaohjelman kehittämisestä ja toteuttamisesta tämän maantieteellisen alueen maissa ja alueilla. Se myös tarjoaa ohjausta eri edustustojen yhteistyöosastoille. Linja jakautuu neljään yksikköön, joista kolmella on maantieteellisiä vastuualueita ja yksi vastaa rahoituksesta ja sopimuksista.

Mitä tarjoamme

INTPA hakee johtajaa, joka tarjoaa näkemystä ja opastusta linjan C ”Lähi-itä, Aasia ja Tyynenmeren alue” toiminnan hallinnoinnissa, johtaa linjan henkilöstöä ja valvoo resursseja.

Valituksi tullut hakija työskentelee kyseisestä linjasta sekä linjoista ”Afrikka” ja ”Latinalainen Amerikka ja Karibian alue” vastaavan varapääjohtajan suorassa valvonnassa ja hänen tehtäviinsä kuuluu

| — | antaa yleistä opastusta ja ohjausta INTPAn Lähi-idässä, Aasiassa ja Tyynenmeren alueella toteutettavien ohjelmien suunnittelua, koordinointia ja täytäntöönpanoa varten |
| --- | --- |

—

antaa yleistä opastusta ja ohjausta INTPAn Lähi-idässä, Aasiassa ja Tyynenmeren alueella toteutettavien ohjelmien suunnittelua, koordinointia ja täytäntöönpanoa varten

| — | osallistua pääosaston strategisen kokonaisvision määrittelyyn ja toteuttamiseen ja antaa vankka panos komission ensisijaisten tavoitteiden saavuttamiseen |
| --- | --- |

—

osallistua pääosaston strategisen kokonaisvision määrittelyyn ja toteuttamiseen ja antaa vankka panos komission ensisijaisten tavoitteiden saavuttamiseen

| — | vastata linjan toiminnan suunnittelusta ja hallinnoinnista, mihin kuuluu myös osallistuminen asiaankuuluviin hallintoelimiin, riskinhallintaprosesseihin sekä tulosten raportointi-, analysointi-/arviointi- ja tiedotustoimintaan |
| --- | --- |

—

vastata linjan toiminnan suunnittelusta ja hallinnoinnista, mihin kuuluu myös osallistuminen asiaankuuluviin hallintoelimiin, riskinhallintaprosesseihin sekä tulosten raportointi-, analysointi-/arviointi- ja tiedotustoimintaan

| — | edustaa varapääjohtajaa ja pääjohtajaa ulkoisissa ja sisäisissä tapahtumissa |
| --- | --- |

—

edustaa varapääjohtajaa ja pääjohtajaa ulkoisissa ja sisäisissä tapahtumissa

| — | huolehtia koordinoinnista muiden pääosaston linjojen ja muiden komission yksiköiden kanssa sekä edustuksesta ja neuvotteluista ulkopuolisten ja kansainvälisten sidosryhmien kanssa |
| --- | --- |

—

huolehtia koordinoinnista muiden pääosaston linjojen ja muiden komission yksiköiden kanssa sekä edustuksesta ja neuvotteluista ulkopuolisten ja kansainvälisten sidosryhmien kanssa

| — | johtaa linjaa osallistavalla tavalla siten, että henkilöstö voi hyödyntää kaikkia taitojaan ja potentiaaliaan |
| --- | --- |

—

johtaa linjaa osallistavalla tavalla siten, että henkilöstö voi hyödyntää kaikkia taitojaan ja potentiaaliaan

| — | hallinnoida ja koordinoida neljässä yksikössä työskentelevän yli 110 työntekijän toimintaa Brysselissä. |
| --- | --- |

—

hallinnoida ja koordinoida neljässä yksikössä työskentelevän yli 110 työntekijän toimintaa Brysselissä.

Ketä etsimme (valintaperusteet)

Haemme dynaamista korkean tason ammattilaista, jonka olisi täytettävä seuraavat valintaperusteet. Henkilöllä on oltava

a)   Johtamistaidot

| — | vahvat valmiudet johtaa ja ohjata hallinnollista elintä sekä strategisesti, organisatorisesti että sisäisesti |
| --- | --- |

—

vahvat valmiudet johtaa ja ohjata hallinnollista elintä sekä strategisesti, organisatorisesti että sisäisesti

| — | kyky asettaa tehokkaasti prioriteetteja ja tavoitteita |
| --- | --- |

—

kyky asettaa tehokkaasti prioriteetteja ja tavoitteita

| — | näyttöä menestyksestä johtamistehtävissä, mistä käy ilmi kyky johtaa, innostaa ja kehittää huippupätevästä henkilöstöstä koostuvia tiimejä niin, että ne antavat parhaan mahdollisen työpanoksensa, ja toimia tiimin jäsenenä johtoryhmässä |
| --- | --- |

—

näyttöä menestyksestä johtamistehtävissä, mistä käy ilmi kyky johtaa, innostaa ja kehittää huippupätevästä henkilöstöstä koostuvia tiimejä niin, että ne antavat parhaan mahdollisen työpanoksensa, ja toimia tiimin jäsenenä johtoryhmässä

| — | julkishallinnon toiminnan suunnittelua, toteutusta ja seurantaa koskevien menettelyjen vankka tuntemus; |
| --- | --- |

—

julkishallinnon toiminnan suunnittelua, toteutusta ja seurantaa koskevien menettelyjen vankka tuntemus;

b)   Erityisosaaminen ja asiantuntemus

| — | vankkaa poliittista arviointikykyä sekä monitahoisen geopoliittisen tilanteen ja erityisesti linjan maantieteellisen alueen kipupisteiden ymmärtämystä |
| --- | --- |

—

vankkaa poliittista arviointikykyä sekä monitahoisen geopoliittisen tilanteen ja erityisesti linjan maantieteellisen alueen kipupisteiden ymmärtämystä

| — | laajaa tietämystä ja asiantuntemusta ulkosuhteista, mukaan lukien kokemusta korkean tason tehtävästä EU:n edustustossa tai jäsenvaltion suurlähetystössä |
| --- | --- |

—

laajaa tietämystä ja asiantuntemusta ulkosuhteista, mukaan lukien kokemusta korkean tason tehtävästä EU:n edustustossa tai jäsenvaltion suurlähetystössä

| — | oikeudellisen ja sääntelyperustan sekä EU:n ulkoisen rahoituksen välineiden täytäntöönpanon vankka tuntemus |
| --- | --- |

—

oikeudellisen ja sääntelyperustan sekä EU:n ulkoisen rahoituksen välineiden täytäntöönpanon vankka tuntemus

| — | ennakointikykyä, erinomainen kyky käsitteelliseen ajatteluun sekä vankat valmiudet laatia selkeä strateginen visio linjan toiminnasta |
| --- | --- |

—

ennakointikykyä, erinomainen kyky käsitteelliseen ajatteluun sekä vankat valmiudet laatia selkeä strateginen visio linjan toiminnasta

| — | kansainvälisten kumppanuuksien pääosaston rakenteen ja organisaation, myös EU:n edustustojen verkoston roolin ja erityispiirteiden, erittäin hyvä tuntemus; |
| --- | --- |

—

kansainvälisten kumppanuuksien pääosaston rakenteen ja organisaation, myös EU:n edustustojen verkoston roolin ja erityispiirteiden, erittäin hyvä tuntemus;

c)   Henkilökohtaiset ominaisuudet

| — | strateginen ajattelutapa ja osoitetut valmiudet tuottaa ja toteuttaa uusia ideoita |
| --- | --- |

—

strateginen ajattelutapa ja osoitetut valmiudet tuottaa ja toteuttaa uusia ideoita

| — | erinomaiset analysointitaidot ja kyky ratkaista organisaatioon ja toimintoihin liittyviä ongelmia tuloslähtöisesti |
| --- | --- |

—

erinomaiset analysointitaidot ja kyky ratkaista organisaatioon ja toimintoihin liittyviä ongelmia tuloslähtöisesti

| — | kykyä jakaa tietoa ja tehdä yhteistyötä vertaisryhmien ja kollegojen kanssa |
| --- | --- |

—

kykyä jakaa tietoa ja tehdä yhteistyötä vertaisryhmien ja kollegojen kanssa

| — | valmiudet edustaa komissiota ja/tai pääjohtajaa, luoda erinomaisia yhteistyösuhteita, viestiä ja neuvotella sekä toimielinten välisellä että kansainvälisellä tasolla sekä taitoa tavoittaa kansalaiset sekä sisäiset ja ulkoiset sidosryhmät. |
| --- | --- |

—

valmiudet edustaa komissiota ja/tai pääjohtajaa, luoda erinomaisia yhteistyösuhteita, viestiä ja neuvotella sekä toimielinten välisellä että kansainvälisellä tasolla sekä taitoa tavoittaa kansalaiset sekä sisäiset ja ulkoiset sidosryhmät.

Mitä edellytämme (hakuedellytykset)

Valintavaiheeseen päästäkseen hakijan on täytettävä seuraavat muodolliset vaatimukset viimeistään hakuajan päättyessä:

| — | Kansalaisuus: Hakijan on oltava jonkin Euroopan unionin jäsenvaltion kansalainen. |
| --- | --- |

—

Kansalaisuus: Hakijan on oltava jonkin Euroopan unionin jäsenvaltion kansalainen.

| — | Korkeakoulututkinto: Hakijalla on oltava






  — | joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus, tai |
| --- | --- | --- |

—

Korkeakoulututkinto: Hakijalla on oltava

—

joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus, tai

| — | korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen). |
| --- | --- |

—

korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen).

| — | Työkokemus: Hakijalla on lisäksi oltava korkeakoulututkinnon suorittamisen jälkeen hankittu vähintään 15 vuoden työkokemus (1) tutkintoa vastaavalla pätevyystasolla. Tästä työkokemuksesta vähintään viisi vuotta on oltava tähän toimeen liittyvältä alalta. |
| --- | --- |

—

Työkokemus: Hakijalla on lisäksi oltava korkeakoulututkinnon suorittamisen jälkeen hankittu vähintään 15 vuoden työkokemus (1) tutkintoa vastaavalla pätevyystasolla. Tästä työkokemuksesta vähintään viisi vuotta on oltava tähän toimeen liittyvältä alalta.

| — | Kokemus johtotehtävistä: Korkeakoulututkinnon suorittamisen jälkeen hankitusta työkokemuksesta vähintään viisi vuotta on oltava ylemmistä johtotehtävistä (2). |
| --- | --- |

—

Kokemus johtotehtävistä: Korkeakoulututkinnon suorittamisen jälkeen hankitusta työkokemuksesta vähintään viisi vuotta on oltava ylemmistä johtotehtävistä (2).

| — | Kielitaito: Hakijalla on oltava yhden Euroopan unionin virallisen kielen (3) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä. |
| --- | --- |

—

Kielitaito: Hakijalla on oltava yhden Euroopan unionin virallisen kielen (3) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä.

| — | Ikäraja: Hakija ei saa olla saavuttanut Euroopan unionin henkilöstösääntöjen mukaista eläkeikää. Sääntöjen mukaan unionin virkamies saavuttaa eläkeiän sen kuukauden päättyessä, jonka aikana hän täyttää 66 vuotta (ks. henkilöstösääntöjen (4) 52 artiklan a alakohta). |
| --- | --- |

—

Ikäraja: Hakija ei saa olla saavuttanut Euroopan unionin henkilöstösääntöjen mukaista eläkeikää. Sääntöjen mukaan unionin virkamies saavuttaa eläkeiän sen kuukauden päättyessä, jonka aikana hän täyttää 66 vuotta (ks. henkilöstösääntöjen (4) 52 artiklan a alakohta).

Valinta ja nimittäminen

Euroopan komissio valitsee ja nimittää johtajan omien valinta- ja palvelukseenottomenettelyjensä mukaisesti (ks. ”Compilation Document on Senior Officials Policy” (5)).

Euroopan komissio perustaa valintamenettelyn osana esivalintalautakunnan. Lautakunta arvioi kaikki hakemukset, tarkastaa edellytysten täyttymisen ja valitsee ne hakijat, joiden profiilit vastaavat parhaiten edellä mainittuja valintaperusteita ja jotka voidaan kutsua sen haastateltaviksi.

Haastattelujen jälkeen esivalintalautakunta tekee päätelmänsä ja laatii luettelon hakijoista, jotka voidaan kutsua Euroopan komission neuvoa-antavan nimityskomitean jatkohaastatteluun. Nimityskomitea päättää esivalintalautakunnan päätelmät huomioon ottaen, ketkä hakijoista kutsutaan haastatteluun.

Neuvoa-antavan nimityskomitean haastateltaviksi kutsutut hakijat osallistuvat koko päivän kestävään, ulkopuolisten rekrytointikonsulttien toteuttamaan johtamistaitojen arviointiin. Haastattelun ja arvioinnin tulosten perusteella neuvoa-antava nimityskomitea laatii luettelon hakijoista, joiden se katsoo soveltuvan johtajan toimeen.

Kansainvälisistä kumppanuuksista vastaava(t) komission jäsen(et) haastattelee (haastattelevat) neuvoa-antavan nimityskomitean laatimassa luettelossa olevat hakijat (6).

Näiden haastattelujen jälkeen Euroopan komissio tekee nimityspäätöksen.

Tehtävään valitun henkilön on pitänyt täyttää asevelvollisuuslain mukaiset velvollisuutensa. Hakijan on myös osoitettava, että hän täyttää tehtävien hoitamisen edellyttämät hyvää mainetta koskevat vaatimukset ja että hänellä on terveydelliset edellytykset tehtävien hoitamiseen.

Hänellä on oltava tai hänen on kyettävä hankkimaan voimassa oleva henkilöturvallisuusselvitykseen perustuva todistus kansalliselta turvallisuusviranomaiselta. Henkilöturvallisuusselvitys on hallinnollinen päätös, jonka perustana on toimivaltaisen kansallisen turvallisuusviranomaisen tekemä kansallisten lakien ja muiden säännösten mukainen turvallisuusselvitys. Sillä todistetaan, että henkilölle voidaan antaa oikeus tutustua tietyntasoisiin turvallisuusluokiteltuihin tietoihin. Henkilöturvallisuusselvitystä koskeva menettely voidaan aloittaa ainoastaan työnantajan, ei yksittäisen hakijan pyynnöstä.

EU:n turvallisuusluokiteltuihin tietoihin pääseminen vähintään tasolla CONFIDENTIEL UE / EU CONFIDENTIAL ja osallistuminen kokouksiin, joissa tällaisia tietoja käsitellään, edellyttää, että hakijalla on asianomaisen jäsenvaltion myöntämä henkilöturvallisuusselvitys. Lisäksi vaaditaan, että turvallisuusselvitysmenettely on saatettu päätökseen ja hakija on saanut Euroopan komission turvallisuusyksikön antaman asiaankuuluvan ohjeistuksen.

Toiminnallisista syistä ja jotta valintamenettely saataisiin päätökseen mahdollisimman nopeasti sekä hakijoiden että toimielimen edun mukaisesti, valintamenettelyssä käytetään vain englannin ja/tai ranskan kieltä (7).

Yhtäläiset mahdollisuudet

Henkilöstösääntöjen 1 d artiklan mukaisesti komission strategisena tavoitteena on saavuttaa sukupuolten tasa-arvo kaikilla hallinnon tasoilla nykyisen toimikauden loppuun mennessä. Se soveltaa tasa-arvopolitiikkaa ja kannustaa sellaisia henkilöitä hakemaan virkoihin, jotka voivat omalta osaltaan edistää monimuotoisuutta, tasa-arvoa ja maantieteellisen edustuksen tasapainoa.

Palvelussuhteen ehdot

Palkkaus ja palvelussuhteen ehdot määräytyvät henkilöstösääntöjen mukaan.

Valittava henkilö otetaan virkamieheksi AD-tehtäväryhmän palkkaluokkaan 14. Hänet luokitellaan aiemman työkokemuksensa perusteella palkkaluokan palkkatasolle 1 tai 2.

Hakijoiden tulee ottaa huomioon, että henkilöstösääntöjen mukaan kaikkien uusien virkamiesten on suoritettava hyväksyttävästi yhdeksän kuukauden pituinen koeaika.

Toimipaikkana on Bryssel, Belgia, jossa kansainvälisten kumppanuuksien pääosasto sijaitsee.

Toimi voidaan täyttää 16. helmikuuta 2021 alkaen.

Riippumattomuus ja sidonnaisuuksia koskeva ilmoitus

Ennen työtehtävien aloittamista johtajan on annettava vakuutus, jossa hän sitoutuu toimimaan riippumattomasti ja yleisen edun hyväksi. Hänen on myös annettava ilmoitus sidonnaisuuksista, joiden voidaan katsoa heikentävän hänen riippumattomuuttaan.

Hakumenettely

Hakijan on ennen hakemuksensa jättämistä varmistettava, että hän täyttää kaikki hakuedellytykset (”Mitä edellytämme”) ja erityisesti tutkintoa, korkean tason työkokemusta ja kielitaitoa koskevat vaatimukset. Jos jokin edellytyksistä ei täyty, hakemus hylätään automaattisesti.

Hakijoiden on tehtävä hakemuksensa rekisteröitymällä seuraavalla verkkosivustolla ja noudatettava ohjeita hakumenettelyn eri vaiheista:

https://ec.europa.eu/dgs/human-resources/seniormanagementvacancies/

Hakijalla on oltava voimassa oleva sähköpostiosoite. Sitä käytetään sekä haun vahvistamiseen että yhteydenpitoon hakijan kanssa menettelyn aikana. Sähköpostiosoitteen muutoksista on siksi ilmoitettava Euroopan komissiolle.

Hakijan on liitettävä hakemukseensa ansioluettelo pdf-muodossa ja laadittava verkossa vapaamuotoinen hakemuskirje (enintään 8 000 merkkiä). Ansioluettelo ja vapaamuotoinen hakemuskirje voidaan jättää millä tahansa Euroopan unionin virallisella kielellä.

Kun hakija on lähettänyt sähköisen hakemuksensa, hän saa sähköpostiviestin, jossa vahvistetaan, että hakemus on rekisteröity. Jos hakija ei saa vahvistusviestiä, hakemusta ei ole rekisteröity!

Hakuprosessin etenemistä ei ole mahdollista seurata verkossa. Euroopan komissio ottaa suoraan yhteyttä hakijaan hakemuksen käsittelyyn liittyvissä asioissa.

Lisätietoja ja/tai apua teknisiin ongelmiin voi pyytää sähköpostitse osoitteesta HR-MANAGEMENT-ONLINE@ec.europa.eu

Rekisteröitymisen määräaika

Rekisteröityminen päättyy 23. huhtikuuta 2021 klo 12.00 (Belgian aikaa), jonka jälkeen rekisteröityminen ei ole enää mahdollista.

Hakija on vastuussa hakemuksen tekemisestä verkossa hyvissä ajoin. Hakemuksen tekemistä ei kannata jättää hakuajan viimeisiin päiviin, sillä verkkoliikenteen ruuhkien tai yhteyskatkosten takia haku ei välttämättä onnistu ensi yrittämällä. Tietojen syöttäminen ei ole mahdollista enää hakuajan päätyttyä. Myöhästyneitä hakemuksia ei oteta huomioon.

Tärkeää tietoa hakijoille

Hakijoita muistutetaan siitä, että valintalautakuntien työ on luottamuksellista. Hakijat eivät tämän vuoksi saa itse tai toisen henkilön välityksellä olla suoraan tai epäsuorasti yhteydessä valintalautakuntien jäseniin. Kaikki kyselyt on osoitettava asiaa käsittelevän lautakunnan sihteeristölle.

Henkilötietojen suoja

Komissio huolehtii siitä, että hakijoiden henkilötietojen käsittelyssä noudatetaan Euroopan parlamentin ja neuvoston asetusta (EU) 2018/1725 (8). Erityistä huomiota kiinnitetään tietojen luottamuksellisuuteen ja tietosuojaan.

---

(1)  Työkokemus otetaan huomioon vain, jos se edustaa todellista työsuhdetta, jossa on kyse tosiasiallisesta työnteosta palkattuna työntekijänä (mikä tahansa työsopimus) tai palvelun tarjoajana. Osa-aikatyö otetaan huomioon kokoaikatyöksi muunnettuna. Äitiys-/vanhempain-/adoptiovapaa otetaan huomioon, jos se on pidetty työsopimuksen puitteissa. Tohtorinopinnot rinnastetaan työkokemukseen myös siinä tapauksessa, että niistä ei ole maksettu korvausta, enintään kolmen vuoden ajalta, edellyttäen että tohtorintutkinto on suoritettu hyväksytysti. Tietty ajanjakso voidaan ottaa huomioon vain kerran.

(2)  Hakijan on ilmoitettava ansioluettelossaan selvästi seuraavat tiedot kaikilta niiltä vuosilta, jotka hän on toiminut johtotehtävissä: 1) johtotehtävien nimike ja tehtävänkuvaus, 2) alaisten määrä, 3) tehtävässä hallinnoitujen varojen suuruusluokka, 4) ylempien ja alempien organisaatiotasojen määrä sekä 5) samantasoisessa tehtävässä toimineiden henkilöiden määrä.

(3)  http://eur-lex.europa.eu/legal-content/FI/TXT/PDF/?uri=CELEX:01958R0001-20130701&qid=1408533709461&from=FI

(4)  https://eur-lex.europa.eu/legal-content/FI/TXT/PDF/?uri=CELEX:01962R0031-20210101

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Näin toimitaan, paitsi jos asianomainen komission jäsen on 5. joulukuuta 2007 (PV(2007) 1811) ja 30. syyskuuta 2020 (PV(2020) 2351) tehtyjen komission päätösten mukaisesti siirtänyt tämän tehtävän jollekin toiselle.

(7)  Valintalautakunnat varmistavat, etteivät näitä kieliä äidinkielenään puhuvat saa aiheetonta etua.

(8)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---